paragraph_text: Doktora je glumilo 14 glumaca. Mijenjanje glumaca zapisano je u scenarij te se tako predočava regeneracija, u kojoj lik Doktora preuzme novo tijelo te poprimi malo drugačiju osobnost. Iako su sva lica Doktora različita, ona upotpunjavaju istu osobu. Doktora trenutno glumi Jodie Whittaker, prvi ženski "Doktor". Jodie Whittaker je preuzela ulogu u božićnom specijalu "Twice Upon a Time" (hrv. Zarobljeni u Vremenu).